
Dubitatum  est  novissimis  temporibus  a complunbus  medicis,  num  Digitalis,  uti 
Traube*)  docuit,  etiam  in  acutis  morbis,  praecipue  in  pneumonia,  pulsuum  nume- 
rum eaque  re  febrim  atque  inflammationem  reprimere  possit.  Et  quia  hoc  prae- 
cipue in  pneumonia  est  dubitatum*)  et  vis  in  pulsum  vim  in  temperaturam  et  in- 
flammationem continet,  disquirere  mihi  proposui,  illane  dubitatio,  quod  ad  pulsum 
in  pneumonia  pertinet,  vero  consentanea  sit.  Persuasum  autem  mihi  est,  quae 
Traube  confirmavit,  plane  esse  vera,  ita  ut  dissertatione  hac  argumentari  tentaverim, 
digitalem  in  pneumonia  certo  pulsum  praeter  normam  retardare  posse. 

Ac  primum  quidem  mirum  est,  remedium,  quod  pulsum  normalem  admo- 
dum retardare  posse  experimentis  multis  constat,  non  idem  valere  ad  pulsum  nu- 
mero auctum,  quoniam  satis  cognitum  est*),  digitalem  praecipue  excitatione  nervi 
vagi  in  cordis  contractiones  vim  exserere^),  contra  vero  auctas  cordis  contractiones 
ex°eo  nasci,  quod  musculomotorii  cordis  nervi  moderatore  vago  praevaleant.  Etsi 
igitur  febri  durante  n.  vagus  motorium  apparatum  moderari  non  potest,  hoc  tamen 
non  impedit,  quominus  etiam  nunc  digitali  excitetur,  quamvis  effectum  hujus  exci- 
tationis tum  demum  manifestare  possit,  quum  excitatio  vehementissima  facta  sit. 
At  vero,  ne  quis  rem  profecto  aliter  se  habere  respondeat,  recurramus  ad  eos  ca- 
sus, quos  Traube  ad  firmandam  suam  sententiam  attulit. 

Et  retardatio  quidem  pulsus  in  his  casibus  non  negatur:  ad  non  digitah, 
sed  spontaneae  febris  remissioni  adscribitur.  Nolo  hoc  loco  disceptare,  an  haec 
spontanea  remissio  modo  certis  quibusdam  diebus,  qui  dicuntur  critici,  vel  modo 
certis  symptomatibus  organorum  secernentium  existat,  nec  ne:  hoc  etiam  nostra 
parum  refert.  Sed  hoc  inprimis  tenendum  putamus,  febrim  non  in  aucto  pulsuum 
numero,  sed  tantum  in  aucto  calore  positam  esse,  quam  legem  jam  a veteribus 

1)  Annalen  der  Charit.  1850  etc.  — 2)  Aerztlicher  Bericht  uber  das  k.  k.  allgem.  Kranltenhaus  zu 
Wien  im  Jahre  1854.  p.  209.  (Aus  dem  Bericht  des  Dr.  Th.  Pleischl  fiber  die  auf  der  medizimschen 
minii,  des  Hofraths  Prof.  Oppolzer  etc.):  „Wiederholt  hatten  wir  Gelegenheit  zu  beobachten,  dass  zwi- 

scheu  dem  siebeuten  bis  neuuten  Tage  bei  regelmassigem  Veriaufe  mit  dem  Aufhoren  der  Exsudation 
auch  das  Fieber  uachliess,  so  dass  binnen  24  Stunden  der  Puls  von  112  in  der  Minute  bis  auf  80 
Schlfige  in  derselben  Zeit  herabsank,  ohne  dass  Digitalis  gereicht  worden  ware,  welchem  Mittel  man 
sonst  die  P ulsretard atio n bei  Pneumonie  zuzuschr ejben  geneigt  war. 

1.  c.  — 4)  Ludwig,  Physiologie  II.  S.  67.  etc. 

co!,^nitam  medicis  Traube  •)  diligentissimis  caloris  mensurationibus  firmiter  constituit 
etVirchowO  basiii  suae  de  febri  doctrinae  adoptavit.  Quare  qui  de  remissione  fe- 
bris vel  spontanea  vel  remediis  effecta  disserit,  inprimis  demonstrare  debet,  tem- 
peraturam esse  delapsam,  sive  pulsus  simul  sit  retardatus,  ut  plurimum,  sive  non 
sit,  quod  raro  accidit.  Ex  eo  autem,  quod  pulsus  retardatus  est,  dum  temperatura 
ut 'adhuc,  normam  longe  superat,  concludi  non  potest,  febrim  sponte  esse  reducem: 
contra  dicendum  est  potius,  causam  quandam  adesse,  qua  numerus  contractionum 
cordis  deminuatur  sine  ulla  vi  in  temperaturam  febrilem.  Sane  etiam  inter  spon- 
taneam febris  remissionem  interdum  accidit,  ut  pulsuum  numerus  jam  valde  exiguus 
sit,  dum  temperatura  respondens  praeter  normam  est  aucta.  Sed  hoc  raro  modo 
fit!  primum  si  pulsus  jam  absolute  delabitur,  i.  e.  etiam  a remissione  ad  exacer- 
bationem quotidianam,  dum  temperatura  vespere  etiam  increscit,  quamvis  quaeque 
remissio  et  exacerbatio  minorem  jam  gradum  ostendit,  quam  heri  eodem  tempore: 
deinde  si  pulsus  jam  numerum  tam  exiguum  nactus  est,  ut  protinus  ad  normam 
adseendat,  quo  in  casu  saepe  tempore  remissionis  adseendit  et  exacerbationis  de- 
labitur, dum  temperatura  nondum  eo  pervenit,  ut  idem  faciat’):  quae  res  sane  ob- 
servantur. Nunquam  autem  fit,  ut  spontanea  febris  remissione  pulsus  diu  praeter 
normam  retardatus  sit,  dum  temperatura  valde  est  aucta,  aut  si  subito  temperatura 
ultra  normam  denuo  crescit,  ut  pulsus  non  acceleretur  ratione  abnormi.  Quod  si 
accidit,  semper  causa  propriam  in  numerum  contractionum  cordis  vim  exserens 

affuit  et  inter  eas  digitalis  quoque  referenda  est. 

Hanc  sententiam  multis  observationibus  demonstrare  possem:  sed  earum 
modo  tres  elegi,  quae  ceteras  repraesentent,  quum  suo  quaeque  modo  digitalis  viin 
demonstret.  In  primo  enim  exemplo  temperatura  normam  superat,  dum  imlsiis  con- 
tinuo infra  normam  perstat,  donec  postremo  temperatura  quoque  normalis  ‘ 

tero  in  casu,  ut  in  spontanea  febris  remissione,  ambo  simul  infra  normam  delabiin- 
tiir:  dum  autem  paullo  post  morbo  recidivo  temperatura  normam  multo  superat, 

' nervus  vagus  vi  digitalis  etiam  nunc  ita  excitatur,  ut  pulsuum  numerus  ne  normam 
quidem  nmiciscatur.  In  tertio  denique  casu  temperatura  semper  normam  excedit, 
dum  pulsus  abnormi  ratione  est  retardatus,  donec  postremo,  digitalis  vi  consumpta, 
rapide  adseendit  ad  priorem  suum  gradum  abnormem.  Quas  tres  observationes 
iterum  adnoto,  permultas  modo  repraesentare,  quas  D.  Ur.  Traube  collegit.  nus- 
quam autem  ad  exempla  nostra  transeamus,  physiologica  quaedam  milii  apponere 
liceat  de  diflerentia  inter  symptomata  digitali  et  remissione  spontanea  effecta. 
Constat  causam  febrilem  non  solum  temperaturam  augere,  sed  etiam  aliquo  modo 

1)  Deu.,cho'  Klhnkl751  eto.  ,Ue.,er  Kri.on  «ad  kri,is.-ho  Tage.«  - ‘2) 

Pathologie  und  Thorapio.  T.  -S.  20.  Ce.  - 3)  Facile  iatelUgitar,  ad  haec  probaada  eos  laatum  casna 
idoneos  esse,  in  finibus  curatio  cxspectativa  observata  est. 

efficere,  ut  nervi  musculomotorii  cordis  moderatore  vago  praevaleant.  Itaque  si 
febris  sponte  delabitur,  i.  e.  causa  febrili  sublata,  manifestum  est,  cur  et  tempera- 
tura ad  normam  redire  et  nervus  vagus  normalem  suam  vim  de  musculomotoriis 
cordis  nervis  recipere  debeat,  ita  quidem,  ut  pulsuum  numerus  non  solus  possit 
delabi,  temperatura  altiorem  gradum  tenente.  Si  autem  una  causae  febrilis  vis  in 
musculomotorios  cordis  nervos  excitatione  satis  vehementi  nervi  vagi  digitali  tolli- 
tur, ex  eo  necessario  sequitur,  ut  pulsus  abnormi  ratione  delabatur,  vi  causae  fe- 
brilis in  temperaturam  nullo  modo  sublata.  Itaque  si  non  contingit,  ut  causa  fe- 
brilis, dum  digitalis  vagum  nervum  satis  excitat,  re  vera  tollatur,  necesse  est,  con- 
sumpta digitalis  vi  pulsum  extemplo  ad  priorem  gradum  abnormem  reverti:  quod 
tertio  nostro  documento  manifestissime  demonstratur.  Sed  jam  ad  argumenta  pro- 
grediamur. 

OBSERVATIO  PRIMA. 

Schubert,  scriniarius,  27  annos  natus,  die  27/7.  a.  1851,  appetentiae  de- 
fectu, vomitu  paulloque  post  puncturis  lateris  thoracis  sinistri  affectus,  hora  6 vesper- 
tina algore  horae  unius  et  mediocris  vehementiae,  tum  calore  et  sudore  correptus 
est.  D.  28  emetico  sumto  pluries  vomuit:  a d.  27  usque  ad  d.  .30  sudores  pro- 
fusi nocturni,  d.  d.  29  et  30  diarrhoea  existunt.  D.  29  hora  6 vespertina  venae- 
sectio  facta  unciarum  16.  D.  31  hora  8 matutina  aegrotus  in  nosocomium  carita- 
tis receptus  est,  hunc  exhibens  statum  praesentem: 

Facies  paullo  rubens  erat,  musculi  laxi,  thorax  angustus,  sed  satis  arcuatus. 
Cutis  in  trunco  sicca,  in  fronte  sudore  tecta:  lingua  madida,  albido  indumento  ob- 
ducta, appetitus  nullus,  vehemens  sitis.  Abdomen  planum,  molle,  soni  alte  clare- 
que  tympanitici:  modo  epigastrium  pressum  dolet  acriter.  Hepar  non  amplificatum. 
In  thoracis  dextra  parte  percussionis  sonus  est  normalis,  in  sinistra  posteriore  a 
costa  6 obtusus,  alibi  normalis.  Auscultatio  praebet  postice  in  sinistra  parte  a spina 
scapulae  respirationem  bronchialem,  in  infima  parte  post  profundas  inspirationes 
copiosos  cum  parvulis  vesiculis  rhonchos:  intra  sonum  obtusum  clara  est  broncho- 
phonia.  Fremitus  pectoralis  in  sinistra  minor  est  quam  dextra.  Alias  respiratio 
normalis.  Cor  non  auctum,  soni  normales,  ictus  diffusus,  imbecillus.  Puncturae 
circa  sinistram  scapulam.  Sputa  parca,  coloris  citrini,  turbida.  Pulsus  92,  satis 
magni,  tensi:  respirationes  32:  temperatura  40^,025.  Praescribitur  infusum  herb. 
digitalis  (5i  ad  ivi). 

D.  31/7  vespere  (V  die  morbi)  hora  5^.  Continuus  per  diem  sudor 
existebat.  Facies  minus  rubens,  cutis  madida.  Urina  mensurae  partem  1/8  aequans, 
e flavo  rubea,  acida,  paullo  albuminosa,  acido  acetico  non  subsidens.  Sputa  par- 
tim  albida  et  turbida,  partim  citrina  et  pellucida,  tenacia,  spumosa.  Tussis  vehe- 
re 


mens  praecipue  percussione  loci  sonum  obtusum  edentis  excitatur.  Puls.  92,  ma- 
gni, molles:  resp.  36:  temp.  40®,475. 

D.  1/8  mane.  Aegrotus  bene  per  noctem  dormivit,  mane  multum  suda- 
vit. Cutis  madida,  calida,  sitis  ingens.  Urina  subflava,  acido  A non  subsidens, 
argento  nitrico  et  acido  N mediocriter  et  albide  turbata.  Lingua  paullulum  ob- 
ducta. Abdomen  normale:  noctu  multae  alvi  evacuationes,  flavae,  fluidae.  Caput 
obnubilatum,  noctu  paullulum  sui  impos  fuit  aegrotus.  Tussis  frequens:  sputum 
unciarum  fere  3,  tenax,  non  valde  viscidum,  ferruginosum,  pellucidum.  Percussionis 
sonus  sinistra  in  parte  postice  a costa  5 obtusus  eoque  magis , quo  inferiore  loco 
percutitur:  ibidem  respiratio  bronchialis,  post  profundam  inspirationem  rhonchi  parci,- 
clari.  In  linea  axillari  sinistra  a costa  6 sonus  obtusus.  Puncturae  non  amplius 
adsunt.  Puls.  85  magni,  satis  tensi:  resp.  38:  temp.  39^225.  — Usque  ad  meri- 
diem digitalis  drachma  consumta  erat.  — Praescribuntur  diarrhoea  perdurante 
clysmata  amylacea  et  continuatus  digitalis  usus. 

D.  1/8  vespere  (YI  d.  m.).  Per  totum  diem  sudor  largus.  Cutis  madet, 
frons  sudore  est  tecta.  Lingua  madida:  appetentiae  aliquantum.  Urinae  mens, 
ut  mane.  Exigua  pectoris  anxietas : expectoratio  facilis : sputum  parcum,  ut  mane. 
Evacuatio  alvi  una.  Puls.  84  magni  et  molles : temp.  39®,925. 

D.  2/8  mane.  Bene  dormivit  aegrotus,  continuo  sudore.  Lingua  paullo 
obducta:  appetitus  bonus,  vehemens  sitis.  Anxietas  pectoris  non  adest  et  ne  tussi 
quidem  puncturae  excitantur.  Sputum  parcum,  pellucidum,  e fusco  rubrum.  Uri- 
nae ^ mens,  color  e flavo  rubeus,  ut  heri.  Percussio  postice  sonum  modo  minus 
obtusum  praebet,  alias  ac  heri:  in  linea  axillari  sonus  a costa  8 fit  obtusus.  Auscul- 
tans audit  respirationem  bronchialem  modo  inter  scapulam  et  columnam  vertebralem 
eamque  magis  tenuem  quam  heri:  inferne  etiam  inter  profundam  respirationem  ni- 
hil nisi  copiosos  et  claros  cum  magnis  vesiculis  rhonchos.  Puls.  64  magni  et  molles : 
respir.  20:  temp.  38^,450.  — Hucusque  115  grana  digitalis  consumta.  Praescribi- 
tur infusum 'herb.  digit.  (56  ad  ^iv.). 

D.  2/8  vespere  (YII  d.  m.).  Sudor  levior  per  diem:  cutis  passim  madet. 
Urinae  ^ mens,  coloris  aurei,  minus  acidae.  Sitis  temperatior.  Sputum  parcum, 
tenax,  turbidum.  Nec  tussis,  nec  puncturae.  Puls.  68:  resp.  30:  temp.  39^625. 

D.  3/8  mane:  Bene  dormivit,  largo  sudore.  Noctu  inter  h.  11  et  12  vo- 

mitus extitit:  digitalis  seponitur,  consumptis  139-|-  granis.  Mane  vomitus  rediit  et 
surgentem  in  lecto  vertigo  levis  corripuit.  Languor  magnus.  Urina  libram  aequans 
unam  subrubens,  turbida,  alias  ac  heri.  Lingua  madet,  appetentia  parca,  larga  sitis. 
Tussis  modica  et  sine  ullo  dolore  intrans.  Sputum  ^iii  subrubrum.  Percussio  po- 
stice sinistra  in  parte  minus  obtusa,  in  inferiore  parte,  ubi  sonus  antea  obtusus,  nunc 
tympanitica.  Auscultatio  ut  heri:  sed  inter  profundam  inspirationem  etiam  intra  sca- 

pulam  sinistram  et  columnam  vertebralem  clari  cum  magnis  vesiculis  rhonchi  audiuntur. 
Duae  fluidae  excret.  alvi.  Puls.  56  magni,  tensi,  paullo  irregulares;  temp.  37®,75. 

D.  3/8  vespere  (VIII  d.  m.).  Hora  1 post  meridiem  iterum  vomitio 
massae  subviridis,  sed  non  amari  saporis.  Lingua  tantum  in  posteriore  parte  ob- 
ducta: appetitus  nuUus,  magna  sitis.  Cutis  sicca  et  calida.  Tussis  frequens,  expecto- 
ratio  facilis:  sputum  parcum,  anxietas  exigua.  Puls.  60  paullo  irregulares:  temp. 
38®,  7.  Praescribitur  solutio  gummosa. 

D.  4/8  mane.  Bene  dormivit,  sudore  copioso.  Caput  liberum.  Cutis  ma- 
dida; facies  non  rubet.  Urina  librae  1,  e flavo  rubra,  turbida,  acida,  sponte  sedi- 
mentum crassum  reddit  uratum  salium.  Per  noctem  tussis  minus  frequens  fuit:  non 
anxietas,  non  puncturae.  Sputum  parcum,  turbidum,  albidum.  Sitis  minor.  Per- 
cussionis sonus  in  sinistra  parte  postica  inferne  tam  clarus  est,  quam  in  dextra: 
modo  circa  angulum  inferiorem  scapulae  pauUo  obtusior.  Auscultatio  praebet  in 
sinistri  lateris  inferiore  parte  copiosos  rhonchos  crepitantes.  Fremitus  pectoralis 
sinistra  in  parte  non  minor,  quam  in  dextra.  Puls.  42  magni,  satis  tensi:  resp.  32: 
temp.  37®,450. 

Ab  hoc  momento  aegrotus  celeriter  convaluit. 

Aegrotus  sudavit,  ut  adhuc,  usque  ad  d.  8/8.  Caput  mansit  liberum,  somnus 
bonus.  D.  4/8  vespere  iterum  vomitio  exstitit  massae  ejus,  quam  supra  descripsi- 
mus. Appetitus  a d.  5/8  bonus,  sitis  a d.  6/8  normalis.  D.  8/8  sex  evacuationes 
alvi  fluidae,  d.  9/8  duae  aderant.  Sputum  a d.  7/8  mucoso-purulentum.  Tussis  a d. 
9/8  destitit.  Percussio  d.  6/8  sinistro  in  latere  postice  inter  scapulam  et  columnam 
vertebralem  paullo  obtusa:  ibidem  inter  profundam  respirationem  rhonchi  crepitan- 
tes : inferne  respiratio  vesicularis.  — 

Aegrotus  d.  9/8  nosocomium  reliquit. 

Perlustrantibus  nobis  totam  hujus  morbi  historiam  illius,  quam  supra  sta- 
tuimus, sententiae  gravissima  se  praebent  argumenta.  Ac  primum  quidem  pleuro- 
pneumonia  nostra  inter  illas  certo  est  referenda,  quae  jam  ab  initio  cum  sudoribus 
vehementibus  conjunctae  sunt,  quare  quum  jam  d.  29/7  venaesectio  § 16  facta,  fe- 
bris vero  adventu  aegroti  gravior  esset  (hydrargyrum  enim  tempore  remissionis  ad 
40®,025  adscendit)  ^),  aegroto  infus.  herb.  digit.  praescriptum  est.  Tum  vespere 
febris  exacerbatur  0®,450  gradu,  dum  pulsus  idem  ac  mane  remissionis  tempore 
manet:  die  autem  sequente  1/8,  tempore  remissionis,  et  localem  affectum  et  nu- 
merum respirationum  in  summo  gradu  invenimus,  quem  per  totum  morbum  nanci- 
scuntur; hoc  clare  historia  morbi  demonstrat.  Yeruntamen  quamvis  inflammatione 


1)  Conf.  Annal.  d.  Charite.  1850.  p.  656. 

manifeste  evecta,  diei  5 remissione  febrim  multo  minorem  videmus,  quam  heri  eodem 
tempore:  nam  temperatura  0®,8  gradu,  pulsus  septem  ictibus  deminutus  est,  dum 
respirationum  numerus  non  solum  contra  hesternam  remissionem  sex,  sed  etiam 
contra  exacerbationem  ultimam  duabus  respirationibus  aucta  est.  Nolo  hic  disqui- 
rere, utrum  febris  deminutio  a d.  V digitali  effecta  sit,  neque  an  evacuationes  no- 
cturnae, copiosae  criticam  aliquam  habuerint  vim,  nec  ne ; nolo  urgere,  aegrotum  jam 
d.  29/7  et  30/7  et  postea  etiam  pluries  ex  diarrhoea  laborasse,  nec  urgere,  pneu- 
moniam tum  crevisse,  quum  febris  redux  esset:  sed  hoc  confirmaverim,  continuam 
deminutionem  numeri  pulsuum  ab  exacerbatione  diei  Y digitali  soli  esse  adscriben- 
dam.  Nam  fingas,  deminutam  pulsus  frequentiam  usque  ad  exacerbationem  diei  VI 
ex  decremento  febris  explicari  posse,  tamen  fieri  nequit,  ut  in  pneumonia  ad  tem- 
peraturam 38®,45  pulsus  64  et  paullo  post  ad  temp  39%625  pulsus  68  vel  puls.  60 
ad  temp.  38^,7  ex  eadem  causa  explicentur.  Quum  igitnr  aegrotus  nihil  acceperit, 
nisi  digitalem  et  nisi  pneumoniam  nihil  passus  sit:  quanam  causa  pulsus  tam  ab- 
normis hic  interpretandus  est,  nisi  vi  digitalis?  — Sed  manifestius  etiam  haec  dif- 
ferentia inter  pulsum  et  temperaturam  elucebit,  si  curvas  temperaturae  et  pulsuum 
unam  juxta  alteram  designamus,  non  tanquam  pulsus  pendeat  a temperatura,  sed 
ut  utriusque  cursum  melius  comparare  possimus  ^). 

( signif.  puls.  sign.  temper.) 

Puls.  Temper.  IV  V VI  VII  VIII  IX  X 

100  40®  5 ^ ^ R E 2)  R E RE  RslEi) 

95  . . . 40® 

90  . . . 39®, 5 
85  . . . 39® 

80  . . . 38®, 5 
75  . . . 38® 

Norma  . . . 70  . . . 37®,5 
65  . . . 37® 

60  . . . 36®,5 
55  . . . 36® 

50  . . . 35®,5 
45  . . . 35® 

40  . . . 34®,5 
35  . . . 34® 

1)  Normam  temperaturae,  ne  nimis  exiguam  dicas,  de  consilio  37®,  5 accepi,  quanquam  aetate  ae- 
grotorum nostrorum  inter  37®,1  et  37®,  22  differre  solet  (Baerensprung). 


Initium  usus  digitalis. 
Dig.  seponitur. 

Minima  deminutio  temper. 
Minima  deminutio  puls. 

Quicunque  similes  in  spontaneo  febris  decremento  curvas  describere  co- 
natur ^),  statim  cognoscet,  quantum  distet  hic  cursus  curvarum  ab  illo,  quoniam  hic 
a remissione  diei  VI  usque  ad  remissionem  diei  VIII  pulsus  praeter  normam  est 
retardatus,  dum  temperatura  abnormi  ratione  est  aucta:  quod  in  spontanea  febris 
deminutione  nunquam  invenitur. 

OBSERVATIO  ALTERA. 

C.  Tauscher,  sutor,  40  annos  natus,  jam  per  14  dies  artuum  doloribus  et 
tussi  affectus  d.  13/2  a.  1851  post  meridiem  algore  correptus  est,  qui  ad  mediam 
noctem  perdurabat  et  quum  aegrotus  extra  lectum  versaretur,  d.  14/2  hora  8 ma- 
tutina redibat.  A d.  12/2  vehementibus  lateris  dextri  thoracis  puncturis  cruciatus 
est:  a d.  14/2  tussi  sputum  cruentum  expectoratur.  Per  tres  ultimos  dies  nulla 
alvi  evacuatio.  D.  14/2  h.  8 vespert.  aegrotus  venaesectionem  § 12  passus  sina- 
pismum magnum  ad  latus  dolens  accepit.  Tum  d.  15/2  post  meridiem  in  nosoco- 
mium caritatis  receptus  est  sub  hoc  statu: 

D.  15/2  vespere  (III  d.  morbi).  Homo  robustus,  musculis  firmis,  men- 
tis plane  compos  est:  facies  valde  rubet.  Puls.  104  magni,  admodum  tensi:  resp. 
48:  temp.  40^8.  Cutis  sicca.  Lingua  albido  tegmento  obducta.  Profundis  inspi- 
rationibus puncturae  vehementes  in  dextro  thoracis  latere.  Percussionis  sonus  dex- 
tri lateris  anteriore  in  parte  a costa  6,  posteriore  in  parte  inferne  obtusus:  hoc 
loco  copiosi,  clari  cum  magnis  vesiculis  rhonchi  et  tenuis  respiratio  bronchica.  In 
linea  axillari  dextra  respiratio  vesicularis.  Sinistra  pars  et  cor  normalia.  Prae- 
scribuntur 8 cucurb.  eruent  ad  latus  dextrum  thoracis,  infus.  herb.  digit.  (5i  ad  ^vi), 
tum  clysma  ricinosum. 

D.  16/2  mane.  Cucurbitis  appositis  (heri  h.  8 vesp.)  modica  dolorum  de- 
minutio: h.  4 matut.  algor  per  dimidiam  horam.  Puls.  81  magni,  tensi:  resp.  40: 
temp.  40®,6.  Cutis  sicca.  Urina,  mens,  e rubro  flava,  paullum  acida.  Lingua 
madet,  in  medio  albido  obducta  est  indumento.  Nulla  evacuatio  alvi,  sitis  vehe- 
mens. Puncturae  perdurant.  Tussis  modice  frequens:  sputa  parca,  pellucida,  cru- 
enta, tenacia,  viscida.  Percussio  et  auscultatio  ut  heri.  Praescribitur  clysma  ex 
aqua  frigida. 

D.  16/2  vespere  (IV  d.  m.).  Facies  rubet.  Puls.  99:  resp.  38:  temp. 
40^,75.  Cutis  sicca.  Urina  admodum  acida,  acido  N paullum  turbata.  Nondum 
alvi  evacuatio:  per  tussim  saepe  nausea  excitatur;  puncturae  paullo  minores.  Sputa 


1)  Ecquidem  multas  jam  tales  mihi  curvas  descripsi  et  libenter  complures  huic  dissertationi  adde- 
rem: attamen  qui  non  ipse  descripsit,  me  certos  quosdam  casus  elegisse  affirmabit,  qui  ipse  operam 
dat,  statim  erit  convictus. 

et  tussis  eaedem.  Hucusque  5i  digitalis  consumta  est.  Praescribitur  infus.  herb. 
digit.  (5/?  ad  51^)  et  cochlear  majus  olei  Ricini. 

D.  17/2  mane.  A media  inde  nocte  non  dormivit:  sudor  nullus.  Facies 
modice  rubet.  Puls.  92  maximi,  molles:  resp.  44:  temp.  40®, 3.  Cutis  sicca.  Urina 
e rubro  flava,  turbida,  acida,  albumen  et  paucos  cylindros  fibrinosos  continens: 
pressio  regionis  lumbaris  dolet.  Tres  evacuationes  spisso-fluidae : inter  tussim  nausea 
perdurat.  Abdomen  satis  tensum:  puncturae  vehementiores  quam  heri.  Sputum 
ferruginosum,  pellucidum,  tenacissimum,  viscidum.  Percussionis  sonus  postice  dextra 
in  parte  minus  obtusus  quam  heri:  ibidem  respiratio  incerta  et  rhonchi  parci:  in 
linea  axillari  dextra  a costa  6 sonus  obtusus  et  rhonchi:  sinistra  in  parte  postice 
inferne  rhonchi  parci. 

D.  17/2  vespere  (Y  d.  m.).  Post  meridiem  circa  h.  2 parcus  sudor 
faciei.  Puls.  97  magni,  molles:  respir.  42:  temp.  40®,6.  Cutis  passim  madet. 
Urina  nulla.  Duae  alvi  evacuationes  fluidae.  Nausea,  puncturae,  sputa  haud  mu- 
tata : tussis  frequentior. 

D.  18/2  mane.  Noctu  ab  h.  11  ad  h.  1 sudavit  aegrotus:  postea  exacer- 
batae puncturae  et  tussis:  ab  h.  5 remissae  molestiae.  Facies  subrubet.  Puls.  80 
magni,  molles;  resp.  30:  temp.  38®,7.  Cutis  passim  madet.  Urina,  ut  adhuc,  pau- 
xillum albuminis  et  cylindrorum  fibrinosorum  continet.  Sputa  eadem.  Lingua 
crasso  tegmento  obducta:  bis  vomitio  massae  felleae:  evacuatio  alvi  nulla.  Infusum 
digitalis  seponitur:  summatim  grana  105  digitalis  consumta  sunt. 

D.  18/2  vespere  (YI  d.  m.).  Per  totum  diem  copiosus  sudor  per  totum 
corpus.  Urina  eadem,  acido  a non  subsidens.  Alvi  evacuatio  nulla.  Puls.  72 
paullo  irregulares:  resp.  28:  temp.  37®,75.  Puncturae  multo  leviores. 

D.  19/2  mane.  Noctu  endor  modicus.  Puls.  56  magni,  molles,  paullo 
irregulares:  resp.  32:  temp.  37®,1.  Urina  flava,  acida,  nec  albumen  nec  cylindros 
continens,  acido  a subsidens.  Sputa  etiam  nunc  ferruginosa,  tenacia,  viscida. 
Percussio  postice  dextra  in  parte  inferne  paullo  obtusa:  ibidem  copiosi,  clari  cum 
magnis  vesiculis  rhonchi  inter  inspirationem,  respiratio  incerta  inter  exspirationem: 
reliqua  ut  adhuc.  Praescribitur  cochlear  majus  olei  Ricini. 

D.  19/2  vespere  (YII  d.  m.).  A meridie  per  totum  corpus  dolores  vehe- 
mentes et  circiter  quater  horripilatio  brevis.  Puls.  68  magni,  molles:  resp.  32: 
temp.  38®,6.  Urina  coloris  straminei,  limpida.  Evacuatio  alvi  nulla.  Sitis  major 
quam  hodierno  mane;  appetitus  nullus.  Puncturae  exacerbatae:  sputa  et  tussis 
eadem.  Praescribuntur  clysma  ricinosum  et  solutio  Morph.  acet  (gr.  ^ ad  ^vi). 

D.  20/2  mane:  Dolores  et  puncturae  minores:  sed  languor  et  vertigo 
accesserunt.  Facies  leviter  rubet.  Puls.  76  magni,  modice  tensi:  respir.  36.  temper. 
39®,35.  Cutis  sicca:  urina  ut  heri.  Una  alvi  evacuatio  fluida.  Tussis  frequens: 

sputum  copiosum,  ferruginosum,  tenax,  viscidum.  Percussionis  sonus  postice  dextra 
in  parte  a costa  .5  admodum  obtusus : ibidem  respiratio  exquisite  bronchialis.  In 
linea  axillari  dextra  sonus  a costa  6 admodum  obtusus,  supra  eam  alte  tympaniticus : 
ubique  respiratio  incerta.  Praecribitur : solutio  natri  nitrici  (5ii  ad  §vi:).  Solutio 
morphii  acetici  seponitur.  — 

D.  20/2  vespere  (VIII  d.  m.).  Ab  h.  12  ad  h.  5 sudor  copiosus.  Puls. 
78  magni,  regulares:  respir.  86:  temp.  39®,975.  Cutis  sicca:  urina  rubra,  limpida, 
paullo  acida.  Sitis  ingens,  alvi  evacuatio  nulla.  Ab  h.  3 puncturae  et  tussis 
exacerbatae:  sputa  copiosa  ut  antea.  Praecribuntur  6 cucurb.  eruent,  ad  latus 
dextrum  thoracis.  ^ 

D.  21/2  mane:  Bene  aeger  dormivit:  ab  hesterno  vespere  ad  h.  2 noctis 

sudor  copiosus.  Puls.  68  magni,  molles:  respir.  40:  temper.  38®,04.  Urina  3/4  mens, 
e rubro  flava,  non  albuminosa.  Lingua  madet,  crassumque  ostendit  indumentum. 
Evacuatio  alvi  nulla.  Puncturae  vehementes.  Sputa  copiosa,  turbida,  tenacia,  cruenta. 

Ab  hoc  tempore  aegrotus  paullatim  convaluit. 

Sudor  plus  minus  usque  ad  remissionem  d.  XIV  morbi  durabat.  Urina 
manebat  subflava,  nunquam  subsidens,  ne  acido  a quidem.  Evacuationes  alvi  a d. 
m.  XIII  quotidie  aderant:  appetitus  crescebat  a d.  IX  morbi.  Respirationum  nu- 
merus intra  16  et  24  versabatur:  sputum  a d.  XII  m.  mucoso-purulentum.  Per- 
cussionis sonus  inter  remissionem  d.  m.  XYII  postice  in  dextri  lateris  inferiore 
parte  paullum  obtusus:  auscultatione  rhonchi  crepitantes  parci,  interdum  sibilantes 
audiebantur. 

Aegrotus  d.  2/3  lectum  et  d.  11/3  nosocomium  reliquit. 


Quanto  minus  hic  casus  vim  digitalis  in  febrim  et  inflammationem  probare 
videtur,  eo  certius  vim  ejus  in  pulsum  demonstrat,  quamvis  alio  modo  ac  prior. 
Videmus  enim,  aegrotum  die  m.  III  signis  febris  vehementis  et  pleuropneumoniae 
exquisitae  lateris  dextri  affectum  esse  et  inde  ad  diem  VI  et  febrim  et  inflammatio- 
nem celeriter  deminui,  ita  quidem,  ut  profecto,  si  quis  spontaneam  symptomatum 
deminutionem  profiteatur,  non  facile  refelli  possit.  Sed  pergamus.  Diei  VI  re- 
missione pulsus  56  invenimus  et  temperaturam  37®,1  et  si  morbus  tum  destitisset, 
revera  nullo  modo  refutari  potuisset,  qui  105  grana  digitalis  ab  aegroto  consumpta 
nihil  nisi  bis  vomitum  effecisse  credidisset.  Tum  autem  sub  finem  diei  VI  denuo 
febris  exardescit  vehemens : inflammatio  gravior  redit,  quam  antea : temperatura  extem- 
plo per  exacerbationem  diei  VII  ad  38%  6 evehitur,  sciheet  0%9  gradu  amplius  quam 
inter  exacerbationem  ultimam,  ubi  modo  37%75  obtinebat:  pulsus  vero  numerum  68 

retinet,  i.  e.  numerum  exhibet  quatuor  ictibus  minorem,  quam  exacerbatione  ultima, 
ubi  febris  uno  fere  gradu  minor  erat  et  inflammatio  decrescebat,  quae  nunc  gravior 
exstat.  Tam  parvus  pulsuum  numerus  sub  his  conditionibus  omnino  non  esset  ex- 
plicandus in  hoc  casu,  ubi  remissione  diei  Y ad  temperat.  38^,7  pulsus  80  pertine- 
bant, si  digitali  non  esset  effectus.  Nec  dicas,  pulsum  jam  remissione  ejusdem 
diei  ad  76  et  paullo  post  ad  78  adscendisse;  nam  comparatio  graduum  temperaturae 
respondentium  statim  nobis  persuadet,  pro  temperatura  39^,975  pulsus  78  maxime 
esse  exiguos,  quoniam  idem  homo  remissione  diei  Y ad  temperaturam  38^,7  pulsus 
80  ostendit  et  jam  remissione  diei  YIII  pulsus  iterum  infra  normam  deminuitur. 
Hoc  autem  spontaneo  febris  decremento  non  accidit.  Optime  explanatur  haec 
digitalis  vis,  si  iterum,  ut  in  priore  casu,  unam  curvam  juxta  alteram  describimus. 


Fuls. 

Temp. 

105. 

.41«  . 

100. 

. 40«,5 

95. 

.40«  . 

90. 

. 39«,5 

85. 

.39«  . 

80. 

. 38«,5 

75. 

o 

CO 

CO 

Norma. .70..  37«, 5 

65..  37«  . 

60..  36«, 5 

55..  36.  . 


(. signif.  puls.  signi/,  temp.) 

m IV  V VI  VII  VIII 

Ei)  R E R R R2)  E !’3)  E4)  R5)  e R 


A die  III  ad  remissionem  diei  YI  hae  curvae  accurate  eas  aequant,  quae 
spontanea  febris  remissione  describuntur;  nunquam  autem  invenies,  si  temperatura 
tam  celeriter  evehitur,  pulsum,  ut  hic,  infra  normam  vel  etiam  normalem  manere; 
equidem  in  diversis  morbis  acutis  ^),  in  quibus  revera  signa  omnia  sponte  delapsa 
erant,  hanc  sententiam  firmatam  inveni.  Quum  autem  aegrotus  praeter  digitalem 
nihil  acceperit,  quo  illa  abnormis  pulsuum  deminutio  effici  potuerit,  — nam  Morphium 
hac  dosi  pulsum  potius  accelerare  inter  omnes  constat  — necesse  est,  huic  remedio 
vim  adjudicemus,  etiam  in  acutis  morbis  febrilibus  pulsus  infra  normam  deprimendi. 


1)  Quum  ii  casus,  in  quibus  temperatura  diligenter  mensurata  est,  non  frequentiores  sint,  compares 
omnes  eos,  quos  Traube  in  tractatu  „de  crisibus“  tradidit:  deutscbe  Klinik.  1851  etc. 

Non  gestio  causas  disquirere,  cur  effectus  digitalis  in  hoc  casu  tam  sero 
se  manifestaverit,  ne  terminos  hujus  dissertationis  excedam:  sed  hoc  animadvertam, 
digitalem  etiam  magnis,  dosibus  vim  suam  in  pulsum  eo  lentius  atque  minus  mani- 
festare, quo  magis  pulsus  normam  superet.  Quam  rem  experimentis  quidem  probare 
non  possum:  sed  quum  omnibus  notum  sit,  dissectione  vel  paralysi  nervi  vagi 
cordis  contractiones  augeri,  excitatione  deminui,  digitalem  porro  excitatione  nervi 
vagi  cordis  contractiones  retardare,  ad  explanandam  illam  rem  conclusio  justa  mihi 
videtur  haec:  quo  magis  numerus  contractionum  cordis  normam  superat,  i.  e.  quo 
perfectior  nervi  vagi  paralysis  est,  eo  difficilius  et  serius  digitalis  eas  retardare 
potest,  i.  e.  eo  diutius  et  strenuius  digitalis  vis  est  adhibenda,  ut  nervus  vagus 
normaliter,  quanto  magis  ergo,  ut  vehementius  munere  suo  fungatur. 

OBSERVATIO  TERTIA. 

P.  Schmidt,  oecodulos,  postquam  ante  2 annos  e pneumonia  evasit,  hodie 
14/12  a.  1852  mane  algore  correptus  est,  qui  calore  interruptus  per  totum  diem 
perdurabat.  Post  meridiem  accedebant  puncturae  lateris,  sinistri,  paullo  post  tussis 
sputaque  cruenta.  Eodem  die  in  nosocomium  caritatis  receptus  hunc  praebuit  statum : 

D.  14/12  vespere  (I  d.  morbi).  Aegrotus  est  robustus,  musculis  firmis 
munitus.  Puls.  112  magni,  tensi:  respir.  88:  tempef.  40®, 5.  Facies  rubet,  cutis 
ardet:  lingua  modice  est  obducta.  Sitis  ingens,  appetentiae  nihil.  Abdomen  in- 
flatum, tensum,  facile  dolens.  Aegrotus  puncturis  lateris  sinistri  thoracis  cruciatur. 
Sputa  ferruginosa,  tenacia.  Praescribuntur  12  cucurb.  eruent,  ad  latus  sinistrum, 
venaese^ctio  librae  unius,  interne  infus.  herb.  digit.  (5fi  ad  §vi). 

D.  15/12  mane  (II  d.  morbi).  Per  noctem  male  aeger  dormivit,  inquiete 
magna.  Placenta  sanguinis  ex  hesterna  V.  S.  magna,  satis  firma,  expers  crustae. 
Facies  laete  rubens.  Puls.  108  magni,  tensi:  respir.  50:  temp.  40®,5.  Urina  non 
adest.  Lingua  sicca,  leviter  obducta:  abdomen  inflatum,  ubique  clare  sonans.  He- 
patis percussio  normalis.  Inspiratio  superficialis  sine  magno  costarum  inferiorum 
motu.  Sputa  ^iii  viscida,  cruenta,  partim  albida:  spatia  inferiora  intercostalia  et 
sponte  et  pressu  adhibito  vehementer  dolent.  Percussionis  sonus  anteriore  in  parte 
lateris  sinistri  normalis:  in  linea  axillari  sinistra  a costa  6,  postice  in  sinistra  parte 
a costa  5 admodum  obtusus:  alibi  normalis.  Auscultatio  praebet  in  regione  supra- 
spinata sinistra  respirationem  incertam,  inferne  exquisite  bronchialem,  et  inter  inspi- 
rationem simul  rhonchos  parcos.  In  linea  axillari  sinistra  ubique  tenuis  respiratio 
incerta:  alibi  vesicularis.  Cor  normale. 

D.  15/12  vespere.  Tussis  paullo  remissa:  dolores  modo  inter  tussim 

adsunt.  Puls.  108  magni,  pleni,  modice  tensi;  respir.  32:  temper.  40^,15.  Facies 
valde  rubens,  cutis  sicca:  lingua  rubra,  sicca.  Sitis  magna,  nullus  appetitus.  Ab- 
domen non  inflatum,  paullo  tensum.  Sputa  parca,  ut  antea. 

D.  16/12  mane  (III  d.  morbi.).  Per  noctem  male  et  inquiete  dormivit. 
Lingua  sicca.  Urina  mens.,  e fusco  rubra,  acida.  In  sinistro  thoracis  latere 
postice  a costa  4 sonus  obtusus:  ibidem  copiosi  cum  parvis  vesiculis  rhonchi:  in 
linea  axillari  sinistra  a costa  6 sonus  obtusus,  supra  eam  tympaniticus:  ibidem 
respiratio  incerta  et  rhonchi  parci.  Puls.  106 : resp.  28 : temper.  39®,85.  — Hucus- 
que 53  grana  digitalis  consumta  sunt.  — Praescribitur  venaesectio  §viii. 

D.  16/12  vespere.  Dolores  capitis,  vertigo,  tussis  frequens.  Sudor  nullus. 
Urina  ^ mens,  rubra,  acida.  Lingua  obducta:  sitis  ingens,  parum  appetentiae. 
Abdomen  inflatum,  modice  tensum:  una  evacuatio  alvi.  Sputa  ^iv  subrubra,  tenacia, 
pellucida.  Placenta  sanguinis  post  hodiernam  venaesectionem  magna,  dura,  firma 
cum  tenui  crusta.  Puls.  104:  resp.  32:  temp.  40®,2. 

D.  17/12  mane  (lY  d.  m.).  Insomnis  noctem  peregit  aegrotus,  sudore 
nullo.  Circa  h.  3 matutinam  vomitio  massae  parcae  subviridis.  Digitalis  seponitur, 
granis  94^  consumtis.  — Tussis  frequens : sed  dolores  pectoris  non  amplius  adsunt. 
Puls.  54  paullo  tensi,  irregulares:  respirat.  32:  temp.  37^,75.  Urina  nulla.  Lingua 
modo  in  apice  madet:  abdomen  uti  adhuc:  una  evacuatio  alvi.  Percussionis  sonus 
postice  sinistra  in  parte  a spina  scapulae  paullo  obtusus:  ibidem  respiratio  incerta: 
alibi  uti  adhuc. 

D.  17/12  vespere.  Dolores  in  latere  sinistro  thoracis:  tussis  modica. 
Sputa  unciarum  duarum  albida,  valde  turbida,  passim  subrubra,  tenacia.  Puls.  56: 
respir.  32:  temper.  38^,7.  Urina  nulla:  una  evacuatio  aquosa:  reliqua  haud  mutata. 

D.  18/12  mane  (Y  d.  morbi).  Male  dormivit:  dysphoria  magna.  Tussis 
perdurat,  nec  minus  dolores  lateris  sinistri.  Urina  f mens,  e rubro  flava,  acida. 
Cutis  calida,  sicca.  Sputa  ferruginosa,  valde  tenacia.  Percussio  postice  sinistra  in 
parte  a spina  scapulae  obtusa:  ibidem  respiratio  bronchialis  et  rhonchi  sonori:  in 
linea  axillari  sinistra  sonus  a costa  7 obtusus.  Puls.  60:  respir.  40:  temp.  39®. 

D.  18/12  vespere.  Post  meridiem  multum  sudavit.  Urina  mens., 

limpida,  e flavo  rubra,  paullo  acida,  nec  sponte,  nec  acido  a subsidens.  A me- 
ridie singultus  vehemens.  Reliqua  eadem.  Puls.  44:  resp.  36:  temp.  37®,75. 

D.  19/12  mane  (YI  d.  m.).  Noctem  insomnis  transegit.  Singultus  per- 
durat. Sudor  modicus:  dolores  lateris  sinistri  thoracis  exigui.  Urina  f mens,  uti 
adhuc.  Percussionis  sonus  postice  sinistra  in  parte  a spina  scapulae  obtusus,  ab  anguk) 
inferiore  scapulae  tympaniticus.  Cetera  non  mutata.  Duae  evacuationes  alvi.  Puls. 
52  pleni  et  regulares:  respir.  36:  temp.  38®, 5.  Praescribuntur  pilulae  glaciales. 

D.  19/12.  vespere.  Singultus  ab  h.  4 post  meridiem  destitit:  nec  minus 
dolores  et  tussis.  Cutis  paullulum  madida.  Urina  ^ mens.,  uti  adhuc.  Lingua 
madet : abdomen  nec  inflatum  neque  tensum.  Sputa  unciarum  iii  ut  antea.  Puls.  70 
pleni,  regulares:  respir.  38:  temp.  39®,25.  Evacuationes  alvi  duae  fluidae. 

D.  20/12  mane  (YII  d.  m.).  Parum  dormivit:  tussis  frequens,  dolores 
lateris  sinistri  reversi.  Facies  rubet:  cutis  sicca:  urina  nulla.  Sputa  unciarum  6, 
ferruginosa.  Percussio  ut  heri.  Auscultatio  postice  sinistra  in  parte  a spina  sca- 
pulae ubique  bronchialem  praebet  respirationem.  Cetera  eadem.  Evacuationes  alvi 
duae  liquidae.  Puls.  96:  respir.  40:  temp.  39®,5. 

Ab  hoc  momento  morbi  decursum,  quum  nostra  parum  intersit,  brevius 
exponemus. 

Pulsus  exacerbatione  diei  m.  VII  jam  ad  112,  temper.  ad  40^,15  evehitur: 
ambo  a remissione  diei  IX  continuo  delabuntur.  Inflammatio  d.  VIII  totum  pul- 
monem sinistrum  occupat:  ad  IX  et  febris  et  inflammatio  paullatim  decrescunt, 
postquam  nonnullis  calomelanos  dosibus  copiosae  evacuationes  alvi  fluidae  effectae 
sunt.  Die  XI  sudor  profusus  erupit  et  ab  hoc  tempore  somnus  bonus  evasit. 
Die  31/12  aegrotus  nosocomium  sanatus  reliquit. 


Ab  exacerbatione  diei  I ud  remissionem  diei  IV  digitali  usus  erat  aegrotus, 
die  I adhibita  venaesectio  et  -12  cucurbitae  cruentae , inter  remissionem  diei  III 
iterum  venaesectio : attamen  pulsus  vehementer  acceleratus  manet,  inter  104  et  112, 
neque  minus  temperatura  obtinet  abnormem  gradum,  quamquam  signa  physica  jam 
remissione  diei  III  reducem  inflammationem  indicant.  Tum  nocte  inter  diem  III 
et  IV  vomitus  existit,  pulsus  fit  irregularis  et  subito  (sine  ullo  signo  critico)  a 
numero  104  ad  numerum  54  i.  e.  multo  infra  normam  cadit,  dum  temperatura 
labitur  quidem,  at  non  solum  normam  superat,  sed  etiam  exacerbatione  jam  ejus- 
dem diei  multoque  magis  sub  remissione  diei  V maxime  evehitur:  pulsus  autem 
exacerbatione  demum  diei  VI  normam  nanciscitur,  unde  pro  temperaturae  gradu 
protinus  progreditur.  Qui  hic  affirmare  audeat,  hanc  pulsus  abnormem  retardationem 
non  digitali  effectam  esse,  is  nunquam  in  spontanea  febris  remissione  pulsum  et 
temperaturam  inter  se  comparaverit.  Curvae  autem  hoc  in  casu  ita  se  habent: 

(. si^/n.  puls.  signi/,  temp.) 


Puls.  Temp. 

115..  42.  .. 

110..  41«, 5. 

105..  41«  .. 

100..  40«, 5. 

95 . . 40«  . . 

90.. 39«,5. 

85 . .  39«  . . 

80.. 38«,5. 

75..  38«  .. 
Norma’. . 70 . . 37«,5 . 

65  . . 37«  . . 
60^.  .36«,5. 

55..  36«  .. 

50..  35«, 5. 

45 . . 35«  . . 

40..  34«, 5. 


Initium  usus  digitalis. 
V.S.XII  cucurb.cruent. 

V.  S. 

Vomitus.  Dig.  seponit. 


Haec  tabula  optime  ob  oculos  ponit  digitalis  vim  in  pulsum:  primum  -flu- 
ctuatio levis:  tum  praeceps  delapsus  longe  infra  normam:  postremum  digitalis  vi 
consumta,  causa  febrilis  priorem  occupat  vigorem  et  quo  celerius  pulsus  retardatus 
erat,  eo  magis  acceleratur  usque  ad  eum  numerum,  quem  ante  digitalis  effectum 
obtinuerat. 


CONCLUSIO. 

Quae  quum  ita  sint,  pro  explorato  habendum  est.  Digitalem  re  vera  etiam 
in  acutis  morbis  febrilibus  numerum  pulsuum  vel  potius  cordis  contractionum  infra 
norjnam  deprimere  posse:  qua  ex  re  pro  temperatura  et  affectu  locali  plus  minus 
secundum  casus  naturam  graves  consecutiones  necessario  emanant.  Quum  autem 
de  iis  non  disseramus,  haec  modo  addam: 

1)  Digitalis  ut  in  morbis  febrilibus  vim  suam  in  contractiones  cordis  mani- 
festare possit,  magna  dosi  granorum  3 ad  5 adhibenda  est,  et  tamdiu 
quidem,  donec  aut  signum  intoxicationis,  inprimis  vomitus,  existit,  aut  pul- 
sus certo  retardatus  est : generatim  quantitas  inter  unam  et  duas  drachmas 
variabit,  secundum  vim,  qua  cordis  contractiones  accelerantur. 

' 2)  Necesse  est,  non  solum  pulsus  numeres,  sed  etiam  temperaturam  ddigenter 
metiaris,  utpote  quae  sola  febris  gradum  certo  indicet:  nam  sine  cognitione 
temperaturae  numero  cuique  pulsuum  respondentis  vis  digitalis  omnino  di- 
judicari non  potest. 


VITA. 


Natus  sum  Berentii  d.  29.  m.  Augusti  a.  1832,  fidei  veteri  addictus.  Pater 
mihi  jam  puero  ereptus  est:  matrem  adhuc  vivam  pio  gratoque  animo  veneror. 
Primis  imbutus  literarum  elementis  gymnasium  adii  Saganense,  tum  Gedanense, 
unde  testimonio  maturitatis  munitus  anno  1851  universitatem  petii  Berolinensem. 
Quum  ibi  per  quatuor  semestria  studia  juridica,  tum  per  idem  temporis  spatium 
medica  persecutus  essem,  anno  1855  Vindobonam  profectus  sum,  ubi  duo  semestria 
medicinae  operam  navavi.  Anno  1856  Berolinum  reversus  et  a Pectore  Magnifico 
111.  Ehrenberg  civibus  academicis  adscriptus,  apud  111.  Juengken,  gratiosi  medico- 
rum ordinis  Decanum,  nomen  professus  sum  et  per  semestre  studiis  medicis  operam 
dedi.  Disserentes  audivi  de  doctrinis  medicis  et  philosophicis  viros  Illustrissimos, 
Celeberrimos,  Experientissimos  Berolini:  de  Baerensprung,  Billroth,  Braun,  Dove, 
Ebert,  Gurlt,  Horn,  Juengken,  Langenbeck,  Lichtenstein,  Michelet,  C.  G.  Mit- 
scherlich,  E.  Mitscherlich , Mueller,  Schlemm,  Schoeller,  Schultz-Schultzenstein, 
Traube,  Trendelenburg , Weiss,  Wolff.  Vindobonae:  Bruecke,  Hebra,  Klein, 
Oppolzer,  Stellwag,  Schuh. 


Quibus  praeceptoribus  omnibus  gratias  habeo  quam  maximas  semper- 
que  habebo. 

Jam  vero  tentaminibus  et  philosophico  et  medico,  nec  minus  examine 
rigoroso  superatis,  spero  fore,  ut  dissertatione  thesibusque  defensis  summi  in  me- 
dicina et  chirurgia  in  me  conferantur  honores. 


1.  Vasa  chylifera  initium  capiunt  ex  interstitiis  mucosae  intestinalis. 

2.  Digitalis  non  solum  pulsum,  sed  etiam  calorem  et  inflammationem  reprimit. 

3.  Variola,  Variolois  et  Varicella  gradu,  non  natura  differunt. 

4.  Numerus  vibrationum  ligamentorum  glottidis  a gradu  tensionis  solo  pendet, 


non  a vi  aeris  perrumpentis. 

5.  Corpus  luteum  incertum  graviditatis  signum. 


